b'\n_START_ARTICLE_\nFlint (auto)\n_START_PARAGRAPH_\nFlint oli vuosina 1923-1927 valmistettu yhdysvaltalainen automerkki. Flint-autoja valmistanut yhti\xc3\xb6 oli Durant Motorsin omistama. Autotehdas sijaitsi Flintin kaupungissa Michiganissa. Muiden Durantin-valmistamien automerkkien tapaan Flint-autoissa oli runsaasti alihankkijoiden valmistamia osia. Kuusisylinterisen moottorin valmisti Continental ja korit teki Budd-yhti\xc3\xb6._NEWLINE_Taloudellisten vaikeuksien vuoksi Durant Motors lopetti Flint-autojen valmistuksen 1927._NEWLINE_Oli my\xc3\xb6s toinen Flint-autoja valmistanut tehdas, Flint Automobile Company, joka valmisti vuosina 1901-1903 vain 52 autoa 750-850 dollarin hintaan.'